Desiderius Erasmus Roterodamus

[thumb|Desiderius Erasmus, ab [Ioannes Holpenius|Ioanne Holpenio pictus (1523).]]
[thumb|Erasmus Roterodamus, a [Leo Divutius|Leone Divutio architecto anno 1986 adumbratus.]]
**Desiderius Erasmus Roterodamus** (Batavice *Gerrit Gerritszoon,* Roterodami die 27 vel 28 Octobris 1469 natus; Basiliae die 12 Iulii 1536 mortuus), clarissimus utriusque linguae magister necnon theologus atque ecclesiae melioris reddendae, non autem dividendae maximopere studiosus qui ob ingenium ac merita sua “humanistarum princeps” appellatur. Iuvenis ad sacram sancti Augustini familiam adscriptus, ibidem sacerdos factus episcopum Cameracensem secutus est; dein Lutetiae Parisiorum studuit, totamque Europam ad occidentem solem et meridiem vergentem peragravit. Multa profecto scripsit opera quae et ad linguam Latinam tradendam excolendamque et mores ecclesiae hominumque, qui tunc fuerunt, emendandos spectant; insuper etiam multa antiquorum opera commentariis instructa, imprimis vestigia Laurentii Vallae secutus Novum Testamentum Graece et Latine edendum curavit. Ipse denique reformator ecclesiae Christianae habetur fuisse qui autem vitia ecclesiae reprehendens, attamen eam ipsam dividere nolens tunc temporis neque multis Protestantibus neque Catholicis gratus erat. Itaque paulo ante mortem Basiliam, ubi apud amicum et typographum Ioannem Frobenium versabatur, postquam urbs protestantibus se adiunxit, reliquit, Friburgum Brisgoviae migravit. Ibi anno 1536 mortuus, Basiliae in ecclesia cathedrali sepultus est. Quamquam calculis renalibus semper laborabat, non iis moritur.

Ratio Erasmiana, ratio commutationis scholasticorum in Unione Europaea, ac Praemium Erasmianum nomen ab Erasmo tenent.

## Epistulae
Multae variaeque ab Erasmo ad homines illius aetatis doctissimos scriptae epistulae exstant in quibus multa de temporis sui moribus describit. Numerus epistularum ab Erasmo ipso scriptarum et ad nos traductarum ad dua milia est. Alias quidem habemus epistolas ab aliis scriptas ad Erasmum conservatas, ex quibus facta, consilia, controversiasque vitae non tantum Erasmi ipsius percipere possumus, sed etiam multorum aliorum eiusdem temporis virorum clarorum. 

Hae omnes Latine scriptae sunt. Hac utentes lingua homines docti ex omnibus partibus Europae inter se ita facile colloqui poterant, ut non necesse esset eis multas linguas vulgares discere. Erasmus nostram linguam praecipue excoluit non minus in epistulis suis quam in ceteris operibus. 

Notandum est quod Erasmus non tantum epistulas ipsas scripsit, sed etiam libellum appellatum *De conscribendis epistolis*, id est quomodo epistulae varias ob causas optime scribendae sint, protulit. Hoc in opere praecepta exemplaque generum epistularum adhibenda praebuit.

## Peregrinationes Anglicae
Erasmus ter in Anglia commoratus est. 

Primum anno 1499 Erasmus ab discipulo Gulielmo Blount quarto Baro Mountjoy invitatus se ad Angliam contulit, ubi unum annum manens in amicitiam nonnullorum doctorum anglicorum acceptus est, imprimis Thomas Mori, qui eo tempore erat vir eruditione clarissimus, et Ioannis Colet, inter alios, quibuscum totam vitam amicus manebat carissimus amabilissimusque. Circiter anno in Anglia peracto, amicis eum ut diutius in Anglia maneret magnopere exhortantibus, attamen redivit Erasmus ad continentem Europaeam.  

## Opera omnia 
* *Antibarbari*
* *Adagiorum chiliades*
* *Enchiridion militis Christiani*
* *Μωρίας Ἐγκώμιον (Moriae Encomium)* sive *Stultitiae Laus*
* *De copia verborum*
* *De constructione octo partium orationis*
* *Dialogus, Iulius exclusus e coelis*
* *Novum Testamentum Graece* (textus Graece cum translatione Latina)
* *Institutio principis Christiani*
* *Querela pacis*
* *Familiarium colloquiorum formulae*
* *Colloquia familiaria*
* *De libero arbitrio*
* *Hyperaspistes diatribae*
* *Christiani matrimonii institutio*
* *Paraclesis*
* *Methodus*
* *Apologia*
* *Ratio*
* *Dialogus cui titulus Ciceronianus*
* *De conscribendis epistolis*
* *De recta latini graecique sermonis pronuntiatione* Textus
* *De sarcienda ecclesiae concordia*
* *De preparatione ad mortem*
* *Ecclesiastes*
* *Epistolae*
* *Carmina*

## Opus epistolarum
thumb|alt=Enchiridion militis Christiani (1503).|*Enchiridion militis Christiani* (1503).
* Allen, P. S., redactor. 1906–1958. *Opus epistolarum Des. Erasmi Roterodami.* 12 vol. Oxoniae.
**Collected Works of Erasmus* (Toronto, 1976- ), fundata in editionem Alleni, cum parvum numerum additiones et emendationes

Selectio hominum auctorum epistolarum ad Erasmum missarum: 

*Hadrianus VI papa
*Henricus Afinius (Hendrik van den Eynde)
*Georgius Agricola
*Henricus Cornelius Agrippa
*Albertus de Brandenburgo
*Faustus Andrelinus
*Gulielmus Blount, Baro Mountjoy
*Gulielmus Budaeus
*Henricus Bovillus
*Gulielmus Burbank
*Henricus Byers
*Laurentius Campeggius
*Ioannes Claymond
*Ioannes Colet
*Martinus Dorp
*Wolfgangus Fabricius Capito
*Ioannes Roffensis
*Ricardus Foxe
*Fridericus III (dux Saxoniae)
*Georgius dux Saxoniae
*Damianus a Goes
*Gulielmus Grocyn
*Henricus VIII (rex Angliae)
*Ulricus Huttenus
*Iustus Ionas
*Gulielmus Latimer
*Edwardus Lee
*Leo X papa
*Thomas Linacre
*Martinus Lips
*Thomas Lupset
*Martinus Luther
*Aldus Manutius
*Philippus Melanchthon
*Thomas Morus
*Petrus Mosellanus
*Ioannes Oecolampadius
*Ricardus Pace
*Ioannes Reuchlin
*Beatus Rhenanus
*Petrus Thaborita
*Cuthbertus Tunstall
*Polydorus Vergilius
*Ioannes Ludovicus Vives
*Gulielmus Warham
*Thomas Wolseius

## Bibliographia 
[thumb|Pagina in libro *Stultitiae Laus* ([1515).]]
*Halkin, Léon-Ernest. 1987. *Erasme parmi nous.* Lutetiae: Fayard.
*Huizinga, Ioannes. 2001. *Erasmus,* editio decima. Roterodami: Donker.
*Mayolas, Pep. 2014. ''Erasme i la construcció catalana d'Espanya.'' Barcelona: Llibres de l'Índex.
*Zweig, Stephanus. 1938. *Triumph und Tragik des Erasmus von Rotterdam* ('Erasmi Roterodami triumphum et tragoedia'). Vindobonae.

## Notae 
*7907 Erasmus

## Nexus externi 
* Bibliotheca Augustana

* *Apophthegmata ex probatis graecae latinaeque linguae scriptoribus*
* *Erasmi Desiderii Roterodami Colloquia familiaria - Latine*
* Index Erasmi Opera Omnia (latina)
* *Stultitiae Laus*

Categoria:Auctores Latini Renascentiae
Categoria:Canonici Regulares Sancti Augustini Fratrum a Vita Communi
!
Categoria:Humanistae
Categoria:Lexicographi
Categoria:Thomas Morus
Categoria:Poetae Nederlandiae
Categoria:Presbyteri catholici
Categoria:Scriptores Nederlandiae
Categoria:Theologi